Vita:Erzsébet híd (Budapest, 1964)

message: * Olyannyira, hogy még a belső hivatkozások is bennefelejtődtek: Budapest.hu -Antissimo vita 2009. október 7., 19:32 (CEST)
nem idézik, hanem nyúlják... amúgy ennél az jobb, amikor a példaegykettő.ogg jellegű tesztszerkesztgetéseket hagyják benne :D – Alensha sms 2009. október 7., 20:27 (CEST)
replies: text: :Olyat még nem láttam :) De ha ismerős szövegrészletekre akadok a netet járván, mindig teszek egy ilyet a vitalapra. – Antissimo vita 2009. október 9., 18:31 (CEST)
thread_title:  Idézik 

message: Részletek egy nagyon alapos és reészletes emailből, ami a hídtartó kábelekről szól, mivel a cikkben az szerepelt hogy ezeket „svájcból importálták”:
A Közgazdasági és Jogi Könyvkiadó által 1966-ban kiadott (kiadvány szám R/441)
Kábelgyártásunk 75 éve 1891-1966 c. könyv a 46. oldalán említi azokat a  kötélpálya
tartókötelek gyártásában szerzett tapasztalatokat, melyek alapján a Magyar Kábel Művek
vállalkozhatott az Erzsébet híd tartókábeleinek és függesztőköteleinek gyártására.
E könyv 48. és 49. oldala között 8 oldalas fényképmelléklet található. A második oldalon a
Budafoki úton gyártott, névlegesen 484 méter hosszú elemi hídkötelek hosszmérési célokból
történt kifektetését mutatja a budai alsó rakparton, ugyanis a gyártás közbeni mérésre
vásárolt technika nem bizonyult elegendő pontosságúnak.
A mérés után a kifektetett, 37 kerek, 48 ékalakú és 30 Z keresztmetszetű acélhuzalból
sodort, 54 milliméter átmérőjű  elemi hídkötelek ismételten függőleges tengelyű motollákra
kerültek, majd ezekről egyenként lettek áthúzva a budai oldalról a pilonokon keresztül a
pesti oldali rögzítésig.
Ezen elemi hídkötelekből oldalanként 61, hatszögletű nyalábba foglalt darab képezi magát a
tartókábelt.
Egy másik kép a függesztőkötelek szerelését mutatja a már kész tartókábelre, a harmadik
kép az átadás előtti állapotot mutatja.
A könyv 52. oldalán (a Magyar Kábel Művek akkori II. és III. sodróüzemének rövid leírása)
utalás van azokra a gyártóberendezésekre (500 tonnás szakítógép és 36 orsós zártkötél
sodrógép) melyeket kimondottan az Erzsébet híd köteleinek gyártásához ill. vizsgálatához
szerzett be a Magyar Kábel Művek.
A könyv 53. oldalán olvasható, hogy a Magyar Kábel Művek minden igényt és előirást
kielégítő minőségben és a vállalt határidőre szállította le az Erzsébet híd 1200 tonnányi
kábelszerkezeteit.
----
A [további] forrás a Mélyépítéstudományi Szemle 1964. évi összevont 4.-5. száma, mely
teljes egészében az Erzsébet-híd tervezésének és építésének volt szentelve.
A lapszám összefoglaló cikkét (147-164 oldal) Sávoly Pál, az Erzsébet-híd
vezető tervezője írta, ő is leírta, hogy a kábeleket a Ganz-MÁVAG
alvállalkozójaként a Magyar Kábel Művek szállította.
A lapszám 171-226 oldalai foglalkoznak a híd tervezésének fontosabb
részleteivel, a dr. Petúr Alajos által írott 199-206. oldalak pedig egészen
konkrétan a tartó és függesztő kábelekkel foglalkoznak, több helyen  utalva
a Magyar Kábel Művekre, mint gyártóra.
* a Magyar Kábel Művek hazai és export célra nagy mennyiségben gyárt acélkötelet. Gépi berendezése 1959-ben kiegészítést nyert egy új, nagy
teljesítményű kötélfonó géppel, így vállalta a kötelek fonását.
* a tartókötelek fonása a Magyar Kábel Művek gépegységein történt.
*  a vizsgálatokat 10 méter hosszú mintadarabokon a Magyar Kábel Művek végezte az 500 tonnás berendezésén, a mérés és az eredmények kiértékelése a műszaki egyetem Mechanikai Technológiai Intézetének bevonásával történt.
* a kötelek fárasztásvizsgálatát a tervező vállalat irányításával egy moszkvai laboratóriumbasn végezték.
* a függesztőkábelek fonása is a Magyar Kábel Művek gépegységein történt.
Mellesleg a Ganz-MÁVAG Közlemények 1964. évi 35. számában is van egy cikk
(Fekete János: A budapesti új Erzsébet-híd tartó és függesztő kábelei) mely
természetesen a Magyar Kábel Művek kábeleiről ír.
(Zoltánfi Zoltán)
--grin ✎ 2013. február 28., 13:41 (CET)
thread_title:  A híd kábelei 

message: Nem szerepel a szócikkben, vagy csak én nem találtam: Milyen járművek közlekednek rajta, esetleg milyen járművek nem? Gyalogosan át lehet-e kelni rajta? Feltételezem, igen, de egy Pesten kevésbé járatos embernek fontos információ lenne ez, mielőtt útra kel a fővárosba. Milyen (pl. hány sávos) út van rajta? Ilyen gyakorlati információkra lenne leginkább szükség a Wikipédián. --Szipucsu vita 2016. február 1., 12:40 (CET)
thread_title:  Alapvető fontos tudnivalók hiányoznak összegyűjtve 

message: Ezt hülyeséget 2011. jún. 23-án tette bele Szerkesztő:Cslobasz, amit azóta több cikk is átvett.  Gyurika vita 2016. május 12., 19:30 (CEST)
replies: text: Meg sem merem kérdezni, hogy akkor hogy maradt itt öt teljes évig, terjesztve a butaságot és rondítva a Wikipédia hitelességét. – Livvyfan vita 2016. május 12., 21:46 (CEST)
A Strasbourg cikkben is legalább 6-8 évig benne volt egy hasonló , amit ugyan töröltettem 2-3 helyről, de úgy tűnik, továbbra is ész nélkül másolnak a hibás forrásokból. Az a durva, hogy nem is esik le senkinek, hogy nincs ott magyar nevű híd? Erről a kisiparosról egyelőre négy honlapnak jeleztem a hibát. Gyurika vita 2016. május 12., 21:49 (CEST)
Egy kissé részletesebben leírnám a problémát az esetlegesen idetévedő olvasó számára. A szócikk egy mondata szerint az új híd teljes világítását egy bizonyos Vitéz Csákány György nevű kisiparos tervezte és kivitelezte volna. 1964-ben egy kisiparos gyárthatott apróbb fröccsöntött játékszereket, gombokat, cippzárat, szilveszteri trombitát, ruhákat, meg efféle dolgokat, de főleg szolgáltattak. A legkomolyabb általam ismert "maszek" termék a Szentesi oldalkocsi volt, amit egyedileg gyártottak. Egy kiemelt állami beruházás, esetünkben a híd  a kor viszonyai szerinti hi-tec világításának tervezését és legyártását már csak ideológiailag sem bízták volna egy kisiparosra (Vitéz előnévvel pláne), az meg nem lett volna képes a legyártására. Ha csak egyetlen 1964 és 1990 között forrást lehetne találni, újságcikk, akármi, örömmel elhinném. A wikin és egy az egészet megkérdőjelező indexes kommenten kívül tán hat google találat jön be nevezett kisiparosra, mind a wikis szerkesztés utáni időre. Ennek ellenére természetesen lehetnek csodák, de egyelőre úgy vélem, ennek a tán viccnek szánt wikis szerkesztésnek a nyomán terjedt el ez a hoax. Ha nem igaz és mégis 5 éven át itt volt, az külön szomorú.  – Livvyfan vita 2016. május 13., 10:44 (CEST)
thread_title:  A witéz kisiparos 

message: A hely megnevezése kelenföldi (most Újbuda) gyáregység. A címe volt Budafoki út 60. Emiatt nevezték budafokinak, tévesen. Budafok egy másik (XXII.) kerülethez tartozik. Partmoso vita 2018. március 9., 19:02 (CET)
thread_title:  Magyar Kábel Művek 

message: Régóta foglalkoztat a gondolat, hogy szét kellene választani ezt a szócikket a régi és az új híd cikkeire, Erzsébet híd (Budapest, 1903–1945) és Erzsébet híd (Budapest, 1964–) címen. Két teljesen különböző szerkezet (lánchíd, illetve kábelhíd), közel 20 év telt el a régi felrobbantása és az új megépítése között, a régi a maga korában csúcsteljesítménynek számított, az új átlagos (akkoriban már 6-700 m támaszközű kábelhídból akadt több is). A helyet és a névadót leszámítva gyakorlatilag semmi közük egymáshoz. Természetesen a laptörténetek szétválasztásával együtt (nyilván nem lesz tökéletes, de meg lehet csinálni) gondolom végrehajtani. Azért most csinálnám, mert mindkettőn lenne mit bővíteni, javítani, forrásolni, később még nehezebben menne a művelet. Mit gondoltok erről? – Puskás Zoli vita 2018. október 27., 00:56 (CEST)
Ugyanezen okból a Wikidatában is külön tételként kéne szerepelnie a kettőnek. – Puskás Zoli vita 2018. október 27., 10:09 (CEST)
 JSoos vita 2018. október 28., 22:24 (CET)
Időközben rátaláltam az  sablonra, és azt látom, hogy a laptörténetek szétszálazása helyett ez lesz a jó megoldás. – Puskás Zoli vita 2019. január 1., 14:22 (CET)
 Neked mi a véleményed a dologról? – Puskás Zoli vita 2019. január 7., 21:37 (CET)
replies: text: támogatom. A két híd teljesen más megjelenésű, szerkezetű, anyagú, és különböző erőjátékú (bár mindkettő függőhíd). Az új híd építésekor csak annyit tartottak meg a régiből, hogy a pilonok a régi helyén épültek fel. Tehát leginkább a név és a helyszín közös bennük, amúgy két külön(böző) hídról van szó (ellentétben pl. a Lánchíddal, ami szintén át- illetve újjáépült már). Érdemes egy rövid szakaszt meghagyni (+ Bővebben: …) mindkét cikkben a másikról, hogy könnyen rájuk lehessen találni, és lehessen látni a kapcsolatot. Samat üzenetrögzítő 2019. január 28., 21:15 (CET)
replies: text: : Köszi a választ. Amúgy gondolatolvasó vagy? Épp azon gondolkoztam, hogy nekiállok.  – PZoli vita 2019. január 28., 21:20 (CET)
replies: text: ::Igen. Samat üzenetrögzítő 2019. január 28., 22:38 (CET)
Elkezdtem a munkát, kérlek a régi cikkre mutató hivatkozásokat egyelőre ne kezdjétek el kékíteni! Köszönöm! – PZoli vita 2020. április 12., 11:48 (CEST)
A nagykötőjel muszáj a címbe? Olyan, mintha tervbe lenne véve a lerombolása :/ Alensha 2020. április 17., 22:03 (CEST)

text: Nem tudom, tőlem ki lehet venni, kérdés, hogy akkor másnak nem lesz-e az az érzése, hogy esetleg valami provizóriumról van szó. – PZoli vita 2020. április 25., 23:45 (CEST)

text: Aludtam rá „párat”, és valóban jobb lesz kötőjel nélkül. :) – PZoli vita 2020. június 1., 01:35 (CEST)
thread_title:  A régi és az új híd cikkének szétválasztása 

message: "az új Erzsébet hídon is átvezették a síneket. Igaz, a villamost már ekkor is csak ideiglenes megoldásnak szánták, ezért nem is megfelelő ágyazatba rögzítették a síneket, hanem közvetlenül a szerkezethez. Emiatt a szerelvények keltette rezgések akadálytalanul továbbítódtak, és ez szerkezeti károkat okozott az új hídban. Az 1970-es évek elején megszületett a döntés: a Rákóczi úti villamosforgalmat meg kell szüntetni! Az utolsó járatok 1972. december 30-án közlekedtek. "
forrás: https://pestbuda.hu/cikk/20180404_domonkos_csaba_villamos_az_erzsebet_hidon
Tehát meg lehetett volna építeni úgy is, hogy a villamos ne tegyen kárt a hídban, de mivel számítottak arra, hogy a 2-es metró megépülésével megszüntetik a villamost így jó eséllyel ezért szánták ideiglenesnek a villamost az új Erzsébet hídon.
2A01:36D:103:890C:55E2:BD61:D47:5157 (vita) 2023. április 18., 18:22 (CEST)
replies: text: Ja. Voxfax vita 2023. április 18., 19:40 (CEST)
thread_title:  Miért szűnt meg a villamos?